E ardhmja e ekonomive të vogla bujqësore në Shtetet e Bashkuara
Gjatë viteve të fundit është vërejtur rritje interesi tek produktet nga fermat e vogla familjare
Vetëm një orë në veri të Uashingtonit, Stefani Skuderi dhe prindërit e saj pensionistë e kanë pasur fermën e tyre Fox Hollow për afro tre dekada, një nga fermat e fundit të vogla në një zonë të pasur me lagje të zhvilluara dhe qendra tregëtare. Stefania punon kryesisht vetë në fermë. I shoqi dhe prindërit ndihmojnë nga pak. Shumica e klientëve të saj janë nga rrethinat dhe qytetet e vogla përreth. Ajo shet perime të freskëta me çmime të krahasueshme me ato të dyqaneve ushqimore. Por mishi i saj organik, pulat, dhitë dhe derri kushton dyfishin e çmimit në dyqan”. Fox Hollow është krejtësisht një fermë familjare. I ati i Stefanisë, Michael Rohr e bleu tokën në fillim të viteve ’80, pasi doli në pension nga ushtria. Më pas ai ia përcolli atë vajzës së tij. Stefania shpreson që t’ia përcjellë vajzës së saj 7 vjeçare Olivia. Majkëll Rohr thotë se fermat e vogla, lokale janë një traditë e rëndësishme. Përveçse shet direkt në dyqanin e fermës së saj, Stefania përdor edhe internetin për të vënë në treg mishin dhe perimet. Klientët mund të porosisin prodhime në faqen e Fox Hollow-t ose mund të gjejnë se cilat perime janë sezonale, si edhe të shohin informacionet e reja tek faqja e Facebook-ut e fermës. Familja i shet gjithashtu prodhimet çdo javë në tregun e fermerëve. Ruth Laughner është kliente e rregullt. Stefani thotë se dy vitet e fundit ajo ka parë si është rritur interesi për fermat e vogla dhe për ushqimin lokal. Megjithatë ajo shton se bujqësia është një stil i vështirë jetese dhe i paparashikueshëm. Pavarësisht nga sfidat, Stefania thotë se ëndrra e saj është që Fox Hollow të mbetet në fermë familjare, aq sa të ushqejë komunitetin dhe familjen e saj.